CELEX: 62020TN0748
Language: mt
Date: 2020-12-19 00:00:00
Title: Kawża T-748/20: Rikors ippreżentat fid-19 ta’ Diċembru 2020 – Il-Kummissjoni vs CEVA et

19.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/34
            
         
      Rikors ippreżentat fid-19 ta’ Diċembru 2020 – Il-Kummissjoni vs CEVA et
      
      (Kawża T-748/20)
      (2021/C 138/46)
      Lingwa tal-kawża: il-Franċiż
      
         Partijiet
      
      
         Rikorrenti: Il-Kummissjoni Ewropea (rappreżentanti: J. Estrada de Solà, u M. Ilkova, aġenti, assistiti minn E. Bouttier, avukat)
      
         Konvenuti: Centre d’étude et de valorisation des algues SA (CEVA) (Pleubian, Franza), SELARL TCA, fil-kwalità ta’ mandatarju ġudizzjarju għall-proċedura ta’ salvagwardja taċ-CEVA (Saint-Brieuc, Franza) u SELARL AJIRE, fil-kwalità ta’ Kummissarju għall-eżekuzzjoni tal-pjan ta’ salvagwardja taċ-CEVA (Rennes, Franza)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkundanna liċ-CEVA, irrappreżentat mill-President tiegħu, iħallas lir-rikorrenti s-somma ta’ EUR 234 491,02 li tikkorrispondi għas-somma ta’ EUR 168 220,16 bħala somma prinċipali u s-somma ta’ EUR 66 270,86 bħala interessi moratorji;
               
            
                  —
               
               
                  tikkundanna liċ-CEVA għall-ispejjeż ta’ din il-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fondatezza tar-rikors abbażi tal-klawżola ta’ arbitraġġ tal-kuntratt ta’ sussidju Nru Q5RS-2000-31334, li jistipula fl-Artikolu 5 tiegħu li l-Qorti tal-Prim’Istanza tal-Komunitajiet Ewropej (li saret il-“Qorti Ġenerali tal-Unjoni Ewropea”), u f’każ ta’ appell, il-Qorti tal-Ġustizzja tal-Komunitajiet Ewropej (li saret il-“Qorti tal-Ġustizzja tal-Unjoni Ewropea”) huma l-uniċi li għandhom ġurisdizzjoni sabiex jiddeċiedu kull tilwima bejn il-Komunità (li saret l-“Unjoni”), minn naħa, u l-partijiet kontraenti, min-naħa l-oħra, rigward il-validità, l-applikazzjoni jew kwalunkwe interpretazzjoni tal-imsemmi kuntratt.
               
            
                  2.
               
               
                  It-tieni motiv ibbażat fuq l-obbligu li jissejjaħ il-kummissarju għall-eżekuzzjoni tal-pjan ta’ salvagwardja u l-mandatarju ġudizzjarju għall-proċedura ta’ salvagwardja taċ-CEVA minħabba l-ftuħ ta’ proċedura ta’ salvagwardja fil-konfront tiegħu. Fil-fatt, ir-rikorrenti tikkunsidra li, peress li dan ir-rikors huwa konsekuttiv għall-adozzjoni tal-pjan ta’ salvagwardja, il-kreditur għandu jikkontesta mhux biss il-kummissarju għall-eżekuzzjoni tal-pjan iżda wkoll il-mandatarju ġudizzjarju bħala korpi intervenjenti għall-proċedura ta’ verifika u ta’ ammissjoni ta’ krediti.
               
            
                  3.
               
               
                  It-tielet motiv ibbażat fuq il-frodi taċ-CEVA u tal-irregolaritajiet finanzjarji gravi li ġew ikkonstatati fil-kuntest ta’ awditu. Ir-rikorrenti ssostni b’mod partikolari li l-qrati Franċiżi rrelevaw li d-dikjarazzjonijiet frawdolenti tan-numru ta’ siegħat iddedikati għad-diversi proġetti li għalihom CEVA rċieva sussidji mill-Unjoni Ewropea kien jikkostitwixxi ksur minn dan tal-aħħar tal-obbligi kuntrattwali tiegħu. B’hekk minn dan jirriżulta obbligu ta’ rimbors tal-ammonti mħallsa minn qabel mir-rikorrenti li jirriżultaw min-natura frawdolenti tal-atti li twettqu miċ-CEVA.